Γιατί να κατονομάσει εμένα για το Στέμμα;
ΣΤΑ ΠΡΟΗΓΟΥΜΕΝΑ
Ήμουν η πρωτότοκή του.
Και τώρα που ανέβηκε στον θρόνο κοπέλα,
είναι η αναθεματισμένη η Τζέιν!
Απλώς θα αναγκαστώ να τη σκοτώσω μόνη μου.
Οι Ιθιανοί δεν θα επιβιώσουν άλλον χειμώνα
με τους νέους Βασιλικούς Φρουρούς.
Αφήστε τους ήσυχους, τραμπούκοι.
Εγώ είμαι ο Άρτσερ.
Ο κτηνώδης αρχηγός τους. Γιατί δεν τον σκότωσες ακόμη;
Κάνω ό,τι μπορώ.
Η διαθήκη. Την έκλεψες.
Τοποθέτησε το κουτί δίπλα στη βασίλισσα Τζέιν.
Μπες, σε ταράζει η συζήτηση για τον Εδουάρδο;
Χαίρομαι που είσαι εδώ.
Χρειάζομαι μια θεραπεία και θέλεις διαζύγιο.
Ισχύει η συμφωνία μας;
Δεν έχω παρατήσει ποτέ τίποτα στη ζωή μου.
Απόδειξέ το.
Έδιωξαν τους ιπποκόμους των δυτικών στάβλων.
Τι δουλειά έχει εκεί;
-Η Τοφάνα. Αυτό σκότωσε τον Εδουάρδο. -Τον σκότωσαν μαζί.
Σκότωσες τον Εδουάρδο! Έχω αποδείξεις.
Αποποιήσου τον τίτλο ή πέθανε!
Και τώρα, μια ανατροπή. Ο Εδουάρδος είναι ζωντανός.
Μια φορά κι έναν καιρό, ήταν ένας νεαρός βασιλιάς που τον δηλητηρίαζαν,
θεωρούνταν νεκρός...
μα στην πραγματικότητα δεν ήταν.
Πού βρίσκομαι;
Εδουάρδε, γλυκέ μου.
Γνωρίζει το πρόσωπό της.
Το έχει δει χίλιες φορές στο ομοίωμά της.
Αυτή η αρχαία καλόγρια είναι η επιβλητική Μαργαρίτα Μποφόρ.
Μα για τον Εδουάρδο, είναι απλώς...
Γιαγιάκα;
Μα και βέβαια.
Σε διασώσαμε.
Και μάλιστα οριακά.
Η παλαβιάρα αδελφή σου θα σε σκότωνε.
Η Μαίρη με δηλητηρίαζε, θυμάμαι.
Για καλή σου τύχη, είχαμε το αντίδοτο.
Δεν υπάρχει, είπε η Τζέιν.
Οι Βεριτιανοί πάντα νομίζουν ότι τα ξέρουν όλα.
Μπερδεύτηκα.
Θυμάμαι να βρίσκομαι στο παλάτι μου, να κρύβομαι στο περβάζι
και κάτι με κοπάνησε στο κεφάλι.
Πάψε να κλαψουρίζεις.
Είσαι ζωντανός.
Τούτη δω είναι εξαίρετη αναρριχήτρια.
Σε μετέφερε απ' τον πυργίσκο στην πλάτη της.
Πρέπει να γυρίσω στο παλάτι.
Θα γυρίσεις. Μα πρώτα, αναπαύσου.
Είσαι απόλυτα ασφαλής εδώ με τη γιαγιάκα.
Τα πάντα στο παλάτι κυλούν απόλυτα ομαλά.
Τα πάντα στο παλάτι δεν κυλούν απόλυτα ομαλά.
Η ΛΑΙΔΗ ΤΖΕΪΝ ΜΟΥ
Βασικά, η Μαίρη στραγγάλισε την Τζέιν και την άφησε αναίσθητη
και πεταμένη στο γρασίδι σαν χθεσινά κακάκια σκύλου.
Μα η μόνη σκέψη της Τζέιν είναι...
Γκίλφορντ.
Ρούπερτ, πού είναι ο Γκίλφορντ;
Είναι ασφαλής.
Στο νότιο λιβάδι.
Υπήρχαν χαρτιά εδώ, γράμματα! Κωδικοποιημένα. Τα χρειάζομαι! Πού είναι;
Ήρθε η πριγκίπισσα Μαίρη. Πήρε τα πάντα.
Μεγαλειοτάτη;
Θέλω να μιλήσουμε για τον άντρα σου.
Στο μεταξύ, σε έναν καταυλισμό Ιθιανών όχι και τόσο μακριά...
Οι Σκοτσέζοι θέλουν απάντηση μες στον μήνα.
Κι έστειλαν ένα χάγκις.
Άρα, μιλούν σοβαρά.
Το σιχαίνομαι.
Εγώ τρελαίνομαι.
Εγώ λέω να δεχτούμε τους όρους.
Δεν συμφωνείς;
Δεν είπα αυτό.
Μα κάποιοι λένε ότι αν συμμαχήσουμε με τη Σκοτία,
απλώς αντικαθιστούμε Βεριτιανό ηγεμόνα.
"Κάποιοι"; Εσύ κι οι άλλοι νεαροί;
Η Σκοτσέζα βασίλισσα μας υπόσχεται πλήρη δικαιώματα αν συμπράξουμε.
Αρκεί να τους βοηθήσουμε να πάρουν τον θρόνο.
Απλό δεν είναι;
Θα ξαναβρούμε τη ζωή μας.
Και, ειλικρινά, δεν έχουμε άλλες επιλογές.
Φρουροί!
Για την Αγγλία και τη βασίλισσα Τζέιν!
Φρουροί!
"Βασίλισσα Τζέιν";
Πάρτε τα σπαθιά σας!
Καταστροφή.
Παρανοώ. Αυτή είναι έκφραση παράνοιας.
Απλό. Η Μαίρη σκότωσε τον Εδουάρδο κι επιχείρησε να σκοτώσει κι εμένα.
Δεν έχουμε αποδείξεις.
Ο λαιμός μου!
Ένας ελαφρύς μώλωπας;
Ο Σίμουρ ισχυρίζεται ότι πέρασαν το βράδυ μαζί.
Αν την είχαν δει να διαπράττει την εν λόγω επίθεση,
θα ήταν κάτι, μα ως έχει...
Όχι! Συγκάλεσε το συμβούλιο.
Δεν είναι μαζί σου.
Πρέπει να μάθουν την αλήθεια.
Τίνος αλήθεια; Η Μαίρη θα σε παρουσιάσει ως μια ανισόρροπη ψεύτρα
και θα το χρησιμοποιήσει ως πρόφαση για να σε εκθρονίσει.
Μην την υποτιμάς.
Κάποια αδυναμία θα έχει.
Μόνο μία.
Είναι γυναίκα.
Κι εγώ είμαι.
Ναι, μα εσύ έχεις τον Γκίλφορντ.
Οι άντρες προσφέρουν ασφάλεια.
Ξεκάθαρα, πρέπει να ορίσεις τον Γκίλφορντ βασιλιά σου το συντομότερο δυνατό,
κι έχω εδώ τα απαραίτητα έγγραφα.
Βασιλιά μου;
Δεν χρειάζομαι βασιλιά. Ο Εδουάρδος επέλεξε εμένα.
Όχι, τον γιο σου επέλεξε.
Σε επέλεξε επειδή παντρεύτηκες τον Γκίλφορντ και...
Δεν είναι αλήθεια.
Ω, μα είναι. Ήμουν παρών.
Μην το πάρεις προσωπικά. Δεν λέγεται "βασιλισσίλειο".
Κι ένας βασιλιάς παγιώνει την αξίωσή σου στον θρόνο.
Κι είναι απόλυτα λογικό να στεφθείτε μαζί.
Όλοι τρελαίνονται για δύο σε ένα.
Το ανακοινώνουμε στο συμπόσιο.
Συμπόσιο; Όχι συμπόσιο.
Ναι, συμπόσιο.
Χρειάζομαι ένα σχέδιο.
Κοίτα, η αριστοκρατία είναι ήδη καθ' οδόν.
Αν θες να προλάβεις τη Μαίρη και να τους πάρεις με το μέρος σου,
ψυχαγώγησέ τους και παίξε σύμφωνα με τους γαμωκανόνες.
Μεγαλειοτάτη, η μητέρα σας ζητά την παρουσία σας επειγόντως.
Είμαι απασχολημένη, πες.
Έξοχα. Επίσης, είναι μια αλλόκοτη Ιρλανδή στην πόρτα της κουζίνας.
Με ικέτευσε να σας δώσω αυτό.
Ανάθεμα τους αδύναμους αντίχειρές μου!
Αυτά σου κάνει η καστιλιάνικη ενδογαμία.
Η Τζέιν έχει λαιμό δυνατό σαν βελανιδιά.
Τη νόμιζες νεκρή, αγάπη μου. Έβαλες τα δυνατά σου.
Κι αν μιλήσει;
Δεν έχει τεκμήρια.
Τζουτζούκο, ανησυχώ για την Μπες. Κρύβεται στο δωμάτιό της όλη μέρα.
Ίσως έχει τα ρούχα της.
Όχι, κάτι σκαρώνει.
Έχε τον νου σου. Θα βρω αληθινό σύμμαχο.
Κάλεσε την άμαξά μου. Πρέπει να συγκεντρώσω στρατό.
Σε κάθε γενιά,
γεννιέται ένας πολιτικός που θαρρεί ότι βγάζει βασιλιάδες.
Ή, εν προκειμένω, βασίλισσες.
-Φέρε δω και χάσου. -Μάλιστα, Υψηλοτάτη.
-Να σας συστήσω τον λόρδο... -Νόρφοκ.
Πρέπει να πάρω τον θρόνο.
Η Τζέιν Γκρέι απειλεί τον βεριτιανό τρόπο ζωής μας.
Δεν ξέρω.
Δεν θέλω εμφύλιο.
Μάλιστα. Αφού δεν θες να βοηθήσεις, γιατί ήρθες;
Ίσως από απλή νοσταλγία.
Με τον πατέρα σου παίζαμε καβαλίκα
σ' αυτόν τον κήπο.
Δεν είμαι ηλίθια.
Θέλω το κεφάλι της Τζέιν σε πάσσαλο και χρειάζομαι τον στρατό σου.
Έλα τώρα.
Τι θες πραγματικά;
Όταν γίνεις βασίλισσα,
να γίνω λόρδος καγκελάριος.
Η θέση είναι κατειλημμένη.
Ναι.
Από τον λόρδο Σίμουρ.
Ελεεινός άντρας.
Η μητέρα του μου είχε πει ότι διαρκώς ζητούσε να τρώει ξυλιές.
Ελεεινό.
Τότε, ξαπόστειλέ τον, αντικατάστησέ τον μ' εμένα
και θα στείλω 5.000 άντρες να πολεμήσουν για σένα.
Όσο για τη δύστυχη την Τζέιν...
Όλα αυτά θέλουν πλύσιμο. Εντάξει, ναι...
Στ' αριστερά... Αριστερά για μένα!
Το άλλο αριστερά! Κρετίνοι.
Γιατί είσαι μόνος; Η Τζέιν;
Η Μεγαλειότατη λυπάται.
Αρνείται το αίτημά μου;
Πώς τολμάει;
Κάρολε, πιάσε!
Πολύ καλή βολή, λαίδη!
Βολή και πράσινα άλογα.
-Άλογο. -Τι είπες;
Οι ιδιωματισμοί είναι για αφελείς.
Μητέρα, γιατί δεν βάζουμε το κρασί σ' εκείνη τη γωνία,
σ' ένα ήσυχο μέρος για συζήτηση;
Η αριστοκρατία θα γνωρίσει την Τζέιν ως βασίλισσα
και πάντα λες ότι οι συμμαχίες γίνονται με πολύ ποτό και ψιλοκουβέντα.
Τουλάχιστον με πρόσεχε μία από τις απογόνους μου.
Πάντα.
Μάργκαρετ, φτάνει!
Έλαβα μια επιστολή από την κόμισσα του Σουίνφορντ,
που προθυμοποιήθηκε να σε δεχτεί.
-Τυχερούλα μου εσύ. -Τι;
Εκπαιδεύει γενιές ολόκληρες κοριτσιών,
οι οποίες γίνονται υπάκουες σύζυγοι κατώτερων Ευρωπαίων γαλαζοαίματων.
Θα με διώξεις;
Δεν της πέθανε ένα κορίτσι πέρυσι;
Πάντα ήταν αρρωστιάρα.
Δεν είσαι αφεντικό μου.
Θα ανακαλύψεις ότι είμαι.
Μα πού είναι η αναθεματισμένη η αδελφή σας;
Σουζάνα, πόσο χαίρομαι που σε βλέπω.
Ω, θεοί, τι σου συνέβη;
-Διέταξες τους φρουρούς να μας επιτεθούν; -Τι;
Οι Βασιλικοί Φρουροί έκαναν έφοδο στο όνομα της βασίλισσας Τζέιν.
Ποτέ δεν θα έδινα τέτοια διαταγή.
Σε παρακαλώ! Πίστεψέ με.
Θεέ μου, αιμορραγείς.
-Καλά είμαι. -Άσε με να το δω.
Έφτιαξα αλοιφή για μώλωπες.
Με άρνικα.
Κάτσε να σε φροντίσω.
Τα χέρια σου είναι πάγος.
Μην κάνεις σαν μωρό.
Ώστε βασίλισσα Τζέιν.
Δεν το πίστευα.
Ούτε κι εγώ.
Λυπάμαι για τον Εδουάρδο.
Κι εγώ.
Σοβαρά δεν σκέφτηκε άλλο άτομο να ορίσει διάδοχο;
Πολύ αστείο.
Ξέρεις κάτι; Δεν σε ζηλεύω.
Γίνεται χαμός εκεί έξω.
Και μόνο χειροτερεύει.
Δεν θα επαναληφθεί.
Πού πας;
Να κάνω τη δουλειά μου.
Μυλόρδοι. Μυλόρδοι!
Διαλύω τους Βασιλικούς Φρουρούς από αυτήν τη στιγμή.
-Μα, Μεγαλειοτάτη... -Σιωπή!
Τελείωσαν.
Και όποιος αψηφά τις διαταγές μου, θα απαγχονίζεται.
Καλημέρα.
Μεγαλειοτάτη, αν μου επιτρέπετε, βιαστήκατε.
Πολύ. Το βασίλειο θέλει τάξη.
Το βασίλειο θέλει αλλαγή.
Και τι θα πείτε στον λαό όταν μας κατακλύσουν σατανικά κτήνη;
Ότι δεν υπάρχει φόβος!
Τα γάντια από κατσίκα, βλαμμένη!
Η Τζέιν, ωστόσο, έχει πολλά να φοβάται.
Ιδίως από τη Μαίρη.
Ευτυχώς, η Τζέιν ξέρει καλά να εναντιώνεται σε νταήδες.
Άλλωστε, έχει κάνει πολλή εξάσκηση με τη μητέρα της.
Μεγαλειοτάτη.
Απολαύσατε κανέναν ευχάριστο περίπατο πρόσφατα;
Βασικά, μόλις έκανα έναν περίπατο μέχρι τους συμβούλους μου.
Κάνατε σύσκεψη...
Αιφνίδια σύσκεψη, πριγκίπισσα.
Για να διαλύσει τη Φρουρά.
-Ορίστε; -Μη λες "ορίστε", αλλά "τι".
Μόνο οι Βασιλικοί Φρουροί μάς χωρίζουν
-από την ιθιανή μάστιγα. -Όχι πια.
Είναι παρανοϊκό.
Οι Ιθιανοί είναι φαύλοι.
Αηδιαστικά βδελύγματα της φύσης.
Ο σπόρος του Σατανά πρέπει να καταστραφεί.
Να σαρωθεί σε μια εξαγνιστική πυρά! Όσο για σένα...
Όχι! Έχετε τρυφερή καρδιά.
Και προοδευτικό νου. Τι άλλο θα κάνει η γενιά σας;
Εγώ, πάντως, αδημονώ να μάθω.
Γεια χαρούλα!
Θεοί...
Πραγματικά απεχθάνεται τους Ιθιανούς.
Ασφαλώς, χαζοπούλι.
Σε ακούω.
Ο γερο-Ερρίκος πέταξε έξω την Αικατερίνη, μητέρα της Μαίρης,
και τον κοκαλιάρικο ισπανικό πισινό της, για την Άννα Μπολέιν.
Εκείνη αποδείχθηκε θηρίο, τόσο στο κρεβάτι όσο κι εκτός.
-Γιατί ήταν κτήνος. -Κατάλαβα, Ντάντλεϊ.
Για τη Μαίρη, τα κτήνη δεν είναι μόνο διαβολικά.
Είναι η ρίζα όλης της δυστυχίας της.
Μίσος.
Η αδυναμία της είναι το μίσος.
Ντάντλεϊ, νομίζω πως ξέρω τι να κάνω.
Είναι μόνο η αρχή, Σουζάνα, σ' το υπόσχομαι.
Μακάρι να συμφωνήσει ο Άρτσερ. Είναι ζόρικος.
Τα Λατινικά που μου 'μαθες ήταν σκατά, αλλά...
Εδώ λέει "Πώς να θεραπεύσετε το κτήνος";
Έρευνα κάνω.
Έρευνα;
Ξέρω ότι κάποιοι Ιθιανοί υποφέρουν με την πάθησή τους,
τόσο, που θα έκαναν οτιδήποτε για να απαλλαγούν από αυτή.
Και τι έχεις βρει;
Τίποτα.
Γιατί δεν υπάρχει.
Πώς το ξέρεις;
Ο γιος της μαγείρισσας;
Το αγοράκι που το 'σκασε;
Άκουσε για μια θεραπεία, κάποιο μέρος στο Λονδίνο,
όπου πληρώνεις για να σε χτυπάνε όσο είσαι Ιθιανός.
Ο πόνος διδάσκει τον εγκέφαλο, την ψυχή ή ό,τι άλλο
να μην αλλάξει ποτέ ξανά. Δεν πέτυχε ποτέ.
Τελικά, τον σκότωσαν στο ξύλο.
Ξέρω ότι θες να βοηθήσεις κι είμαι ευγνώμων.
Κι αν πετύχει το σχέδιό σου,
θα αλλάξουν τα πάντα για μας.
Μα όλοι πρέπει να μάθουν ότι δεν υπάρχει θεραπεία.
Και να μην αμφισβητήσετε ξανά το δικαίωμα να υπάρχουμε.
Ναι.
Φυσικά.
Έχεις δίκιο. Λυπάμαι.
Ωραία.
Φρόντισε να το πάρει ο Άρτσερ.
Μεγαλειοτάτη;
Θεοί, η μητέρα μου! Απ' το παράθυρο!
Μητέρα. Τι ευχάριστη έκπληξη.
Τζέιν!
Τζέιν, προσπαθώ να σου μιλήσω όλη μέρα.
Δεν έχω χρόνο.
Και βέβαια έχεις.
Ο Γκίλφορντ είναι άλογο.
Ωχ, γαμώτο.
Το είδα με τα ίδια μου τα μάτια. Θα κανονίσω το διαζύγιο.
Πριν μια εβδομάδα, ήταν το μόνο που ήθελε η Τζέιν. Μα τώρα...
Δεν θα το κάνεις.
Τζέιν. Δεν μπορείς να παραμείνεις παντρεμένη με έναν Ιθιανό.
Αν το γνώριζα, ποτέ δεν θα...
Με ανάγκαζες να τον πάρω;
Τουλάχιστον έγινα βασίλισσα.
Προφανώς, το σχέδιό σας με τον Ντάντλεϊ.
Δεν μετανιώνω.
Εσύ είσαι στον θρόνο κι εγώ στο παλάτι.
Μα ποτέ δεν θα είμαστε ασφαλείς μ' αυτόν τον υποτιθέμενο άντρα πλάι σου.
Βάλε τέλος σ' αυτόν τον γάμο ή θα σε αναγκάσω εγώ να βάλεις.
Είμαι η βασίλισσα.
Δεν έχεις καμία δύναμη να μ' αναγκάσεις να κάνω οτιδήποτε.
Ω, θεοί! Τον αγαπάς;
Τον αγαπάς.
Τζέιν!
Τα δύο πιο εκνευριστικά πράγματα στον κόσμο.
Ο ήχος κάποιου να τρώει μήλο
κι όταν η μητέρα σου ίσως έχει δίκιο.
Γκίλφορντ.
Ο Ρούπερτ μού τα είπε όλα. Έπαθες κάτι; Μίλησες στο συμβούλιο;
Σκάσε και φίλα με.
Είναι και κάτι άλλο. Τι είναι; Πες μου.
Αργότερα, αλλά...
Κι αν δεν ήθελα διαζύγιο;
Κι αν δεν ήθελες;
-Κωλοκορδόνια. -Συμφωνώ!
Λες να μου αρέσει;
Θεοί, το ελπίζω.
Προσπάθησα να ανακαλύψω πώς θα ήταν.
Έψαξα στα βιβλία, μα αυτό...
Σκοπεύεις να μιλάς σ' όλη τη διάρκεια;
Όχι.
Ίσως.
Εσύ σκοπεύεις να φοράς τις μπότες;
Όχι.
-Περίμενε. -Τζέιν;
Δεν ξέρω τι να κάνω.
Το μισώ να μην ξέρω κάτι.
Μπορώ να σου δείξω. Αν το θέλεις.
Το θέλω.
Ήταν απροσδόκητα σθεναρό.
Σ' ευχαριστώ. Νομίζω.
Η Μαίρη θα σε σκότωνε.
Έχω ένα σχέδιο γι' αυτή.
Έγραψα στον Άρτσερ.
Κάλεσα τους Ιθιανούς στο συμπόσιο.
Κάλεσες Ιθιανούς στο συμπόσιο για τη στέψη σου;
Είσαι παλαβή.
Η αριστοκρατία θα εξοργιστεί.
Ιδίως η Μαίρη.
Είμαι αρκετά σίγουρη ότι θα μου επιτεθεί πάλι,
και τώρα θα υπάρχουν μάρτυρες.
Προδοσία;
Ριψοκίνδυνο.
Μα ευφυές.
Να υποθέσω ότι δεν το έχεις πει στον πατέρα μου.
Όχι λεπτομερώς.
Γκίλφορντ;
Ξέρεις ότι μου ζήτησε να σε ορίσω βασιλιά;
Αυτό ήθελε πάντα.
Γι' αυτό με παντρεύτηκες;
Όχι.
Θέλω μόνο τη θεραπεία μου.
Να ξαναγίνει δική μου η ζωή μου.
Η Τζέιν ξέρει ότι δεν υπάρχει θεραπεία για τον ιθιανισμό.
Άραγε θα έπρεπε να του το πει τώρα,
δηλητηριάζοντας ίσως αυτήν τη μακάρια αποκλιμάκωση;
Ή να περιμένει;
Σίγουρα να περιμένει.
Γιαγιάκα, παίρνω έναν υπνάκο.
Σήκω!
Ποιος είσαι εσύ;
Κανένας σημαντικός. Σχετικά. Κινδυνεύεις.
Κινδυνεύω; Η μονή τυγχάνει να ανήκει στη γιαγιά μου.
Είμαι απόλυτα ασφαλής.
Γιατί σε κλειδαμπάρωσε;
Δεν το έκανε.
-Το έκανε! -Θα ακούσεις τώρα, Μεγαλειότατε;
Πώς ξέρεις ποιος είμαι;
Σε 30 δεύτερα, θα περάσουν να σε δουν οι καλόγριες.
Προσποιήσου κρίση, άρπαξε τα κλειδιά κι άσ' το σ' εμένα.
Γιατί να φοβηθώ μερικές καλόγριες;
Θα με βάλουν να προσευχηθώ μέχρι θανάτου;
Βασικά, γιατί να σ' εμπιστευτώ;
Μπορεί να σ' έστειλε η αδελφή μου να με σκοτώσεις.
Αν ήθελα να σε σκοτώσω, γλυκέ μου, θα ήσουν σκοτωμένος.
Τελευταία ευκαιρία.
Όχι. Θα μείνω.
Έχω πολύ καλό ένστικτο για όλο αυτό.
Όπως θες. Με λένε Φιτς, παρεμπιπτόντως.
Πριγκίπισσα Μπες.
Μάζεψε γρηγορότερα!
Πρέπει να σε πάω στη γιαγιάκα ως το σούρουπο.
Παραξενεύομαι ακόμη που η γιαγιάκα είναι καλόγρια.
Τι ήθελε τον Εδουάρδο;
Τέλος οι ερωτήσεις.
Ας τελειώσουμε με το μάζεμα. Σβέλτα!
Να προειδοποιήσω την Τζέιν.
Αυτό είναι το σωστό.
Άσ' της σημείωμα.
Είναι παράξενο και θαυμάσιο μαζί όταν, επιτέλους,
βλέπεις κάποιον όπως πραγματικά είναι.
Ψεγάδια και αρετές χαρίσματα και κατάρες, και συνειδητοποιείς
πως, ίσως, αυτά είναι που τον κάνουν τέλειο.
Αρκεί να το έβλεπε κι εκείνος.
Γεια σου, πριγκίπισσα.
Ένα σημείωμα. Προειδοποίηση για την Τζέιν.
Είσαι άτακτο κορίτσι.
Ξέρω μια άλλη πριγκίπισσα που ίσως το θεωρήσει πράξη προδοσίας.
Η Μαίρη δεν είναι βασίλισσα.
Μα θα γίνει.
Και μέχρι τότε, δεν θέλω να της καταστρέψεις τις πιθανότητες.
Πήγαινέ μας στο Κένινγκχολ!
Ξεκίνα!
Εδουάρδε. Ούτε που άγγιξες την πουτίγκα σου.
Δεν είμαι πολύ του πρωινού.
Ευχαριστώ πάρα πολύ για όλη τη φροντίδα,
αλλά λέω να φεύγω σύντομα.
Όχι ακόμη.
Πες μου. Όταν η αδελφή σου ερχόταν στον πυργίσκο να σε σκοτώσει,
ένιωθες φόβο;
Ναι. Προφανώς.
Θα είναι δύσκολο.
Τι εννοείς;
Μα τους Θεούς, είσαι ερπετό!
Χελώνα είμαι.
Είσαι Ιθιανή;
Το ίδιο κι εσύ.
Αδύνατον. Θα είχα μεταμορφωθεί στην εφηβεία.
Όχι. Η ανάπτυξη των γαλαζοαίματων αντρών καθυστερεί πολύ.
Ο πατέρας σου δεν είχε καθόλου χνούδι στον ηβικό λοφίσκο μέχρι τα 25 του.
Εδουάρδε, είσαι ένας Ιθιανός
και θα γίνεις ο πρώτος Ιθιανός βασιλιάς.
Μα πώς θα προκαλέσεις την αλλαγή;
Άλλο ένα μαγικό φίλτρο;
Αυτό ήταν φάρμακο.
Δεν υπάρχει μαγεία.
Ώρα, λοιπόν, να ξετρυπώσουμε το θηρίο από μέσα σου
και να σώσουμε το βασίλειο.
Πέθανε, Ιθιανέ, πέθανε!
Η μικρή Γκρέι. Πόσο περιέργως βίαιο παιδί.
Δοκίμασε με αληθινό ξίφος.
Πάρε δω, δεσποινάριο. Δοκίμασε.
Δεξιά λαβή. Κλασικό. Κομψό.
Μα η λαβή με δύο χέρια
δίνει μεγαλύτερη δύναμη στη μάχη.
Δοκίμασέ το!
Πολύ καλά.
Η μητέρα σου θα ήταν υπερήφανη.
Χεσμένη την έχω τη μανούλα!
Θαυμάσια.
Έτσι ένιωθα περίπου κι εγώ για τη γριά μου.
Ξέρεις το καλύτερο με τις μανούλες;
Κάποια στιγμή, όλες πεθαίνουν.
-Γαμώτο! -Γαμώτο!
Σίμουρ.
Βλέπεις, Σταν, όταν στέφεις έναν βασιλιά,
θες κάτι που λέει
"Δεν είμαι εδώ μόνο για τη δύναμη, αλλά βοηθάει".
Μπαμπά, πρέπει να σου πω κάτι.
-Ντάντλεϊ. -Αγάπη μου!
Λαίδη Φράνσις, τι ευχαρίστηση.
Σας αρέσουν τα σχέδιά μου για το στέμμα του βασιλιά Γκίλφορντ...
Θέλω να σου μιλήσω. Έξω.
Όχι, θέλω να μείνω.
Ναι, άφησέ τον να μείνει.
Πρέπει να μάθει τις μεθόδους της αυλής,
κι υπάρχουν καλύτεροι δάσκαλοι από εμάς;
Στάνλεϊ, κάτσε.
Έχω κρασί ή περιστερόπιτα, αν θέλετε να βάλετε κάτι στο στόμα σας.
Όχι, δεν θέλω να βάλω κάτι στο στόμα μου.
Μου είπες ότι η Τζέιν θα γινόταν βασίλισσα κι ότι ο Γκίλφορντ δεν θα ήταν πρόβλημα.
Υπάρχει πρόβλημα;
Είναι άλογο.
Ο Γκίλφορντ, άλογο;
Έλεος! Τι στην ευχή θα σας έκανε
να πείτε κάτι τέτοιο;
Μου το είπε ο Σταν.
Με ανάγκασε.
Ειλικρινά, πίστευες ότι δεν θα το μάθαινα;
Περίμενα να το μάθεις,
αλλά ότι δεν θα μπορούσες να αντιδράσεις,
οπότε το θεώρησα ασήμαντο.
Αυτό θα το δούμε.
Τι μέρα κι αυτή! Έγινα φιλαράκι με τη μικρή Γκρέι, αν το πιστεύεις.
Και δεν θα πιστέψεις ποια κλείδωσα στο Κένινγκχολ.
Νόρφοκ.
Σίμουρ. Ό,τι έφευγα.
Θα σε δω στο συμπόσιο.
Οι άντρες μου θα είναι εδώ ως τα μεσάνυχτα.
Αυτόν;
Όλες οι φιλίες έχουν κάποιο τίμημα.
Όταν στεφθώ, θα γίνει λόρδος καγκελάριος.
-Αυτή είναι η θέση μου. -Συγκεντρώσου!
Με απολύεις;
Δεν θα πίστευες τι έκανα για σένα σήμερα.
Μπορούμε να κουτουπωνόμαστε, αγάπη.
Μη μουτρώνεις, Σίμουρ. Ξέρεις ότι με εκνευρίζει τρομερά.
Και τώρα βγάλε τα μπαλάκια σου και πάρε θέση.
Δεν το κάνω!
Όχι μέχρι να με σεβαστείς επαγγελματικά.
Μετά, σφαλιαρίτσες στον ποπό.
Τότε, τελειώσαμε.
Ελπίζω να περάσεις καλά στο σάπιο πάρτι απόψε, μόνη!
Όλοι ξέρουν τις πεταλούδες στο στομάχι
που συνοδεύουν τον πρώτο χορό προς τιμήν κάποιου,
εκτός από σένα, φυσικά, χωρικέ.
Γεια.
Είσαι πανέμορφη.
Διάλεξε ένα.
Ευτυχώς, δεν θα κόψω κάποιο αφτί.
Είναι υπέροχα.
Ήταν της μητέρας μου.
Γκίλφορντ, όχι. Αυτό... Πάει πολύ.
Προτού σε γνωρίσω, ήμουν απελπισμένος.
Έπινα. Τζόγαρα. Πάλευα.
Πήδαγα... τα πάντα στη ζωή μου.
Μα τώρα, για πρώτη φορά στη ζωή μου, έχω ελπίδα.
Μου έχεις δώσει ελπίδα, Τζέιν.
Τζέιν...
Γκίλφορντ, πρέπει να σου πω κάτι.
Εδώ είστε. Τα πιτσουνάκια.
Ελάτε! Το βασίλειό σας αναμένει.
Έτοιμος;
Ευχαριστώ που ήρθατε.
Γοητευμένος.
-Χαίρομαι που σας βλέπω. -Ευχαριστούμε πολύ.
Υπέροχο το συμπόσιο!
-Χαίρομαι που σας βλέπω. -Πολύ χαίρομαι.
Δοκιμάστε το δελφίνι. Είναι μέτρια ψημένο.
Δεν σε κατάλαβα!
Δες εδώ ένα τερατάκι!
Λοιπόν, σας αρέσει; Εμένα πολύ! Ελάτε, ποτάκι.
Και μετά, θα σας συστήσω στα σωστά άτομα.
Μεγαλειοτάτη, σας παρουσιάζω τον Δούκα του Νόρφοκ.
Μεγαλειοτάτη.
Ο βασιλικός σύζυγος.
Όχι για πολύ.
Και ο Λόρδος Σκρόουπ.
Σχεδόν του ανήκει η Δυτική Χώρα.
Και τα Μίντλαντς.
Όλοι πάντα ξεχνούν τα Μίντλαντς.
Συζητούσαμε για τις αναταραχές στο Τσίπσαϊντ.
Όλο αναταραχές έχει το Τσίπσαϊντ.
Ίσως θα έπρεπε να τους μάθετε ανάγνωση.
Πολύ έξυπνο!
Είπαν ότι έχετε χιούμορ, και έχετε.
Τζέιν. Οι αναταραχές οφείλονται σε εσένα.
Πριγκίπισσα Μαίρη. Χαρά μου που ήρθατε.
Τι άλλο, Μεγαλειοτάτη;
Θα δίνουμε στα θηρία το πρωινό μας;
Νόρφοκ, έλα. Θέλω ένα ποτό.
Μεγαλειοτάτη. Αφίχθησαν.
Τι γίνεται, ψιψίνα;
-Ορίστε. -Γεια σου, μητέρα.
Πού βρήκες αυτές τις ανοησίες;
Δεν με βρίσκεις όμορφη;
Είσαι χήρα, όχι κοκότα του Μπάνκσαϊντ. Βγάλ' τα.
Πανούκλα στη μούρη της!
Πανούκλα στη μούρη της.
Παρακαλώ! Τα βλέμματα σ' εμένα.
Κάντε ησυχία για μια ανακοίνωση από τη βασίλισσά σας.
Καθώς το βλέμμα της πλανάται στα σημαντικότερα άτομα του βασιλείου
και στον άντρα που ίσως αγαπά,
ξέρει γιατί το πεπρωμένο της την τοποθέτησε εδώ και τώρα.
Αγαπητέ λαέ...
Για να αλλάξει τον κόσμο.
Απόψε, καλώ τον καθένα σας να απορρίψει
τον διχασμό και το μίσος παλαιότερων γενιών.
Πρέπει και πάλι να ζήσουμε πλάι πλάι.
Ειρηνικά, ενωμένοι.
Ιθιανοί και Βεριτιανοί.
Να καταργηθούν οι Νόμοι Διαχωρισμού.
Ως μήνυμα ενότητας,
έχω καλέσει μερικούς Ιθιανούς φίλους.
Χαίρομαι που είμαι εδώ.
Πριγκίπισσα Μαίρη, σκέφτηκα να κάνετε εσείς την πρόποση.
Μια πρόποση;
Επιθυμείτε να μοιραστούμε το κρασί μας, την τροφή μας,
τον αέρα μας με αυτά τα βδελύγματα;
Πώς τολμάς να μαγαρίζεις το παλάτι του πατέρα μου;
Δεν είστε ευπρόσδεκτοι εδώ.
Κι όμως, είναι.
Εγώ τους προσκάλεσα.
Κι είμαι η βασίλισσά σου.
Βασίλισσα;
Είσαι ένα λάθος.
Ένα ολέθριο σφάλμα, που ήρθες στην εξουσία λόγω ενός καταστροφικού παραστρατήματος,
όχι από θεϊκό δικαίωμα.
Το αίμα των θεών τρέχει στη δική μου καρδιά!
Για να δούμε τι τρέχει στη δική σου όταν εγώ...
Όταν εσύ τι;
Πες στη βασίλισσά σου τι θα κάνεις.
Δεν υπάρχει φρίκη μεγαλύτερη
από το να κάνεις μια άσχημη σκηνή δημοσίως στην Αγγλία.
Αυτά τα βλέπεις στο εξωτερικό.
Και μια τέτοια επίδειξη από την ίδια τους την πριγκίπισσα;
Είναι κοινωνικός εμπρησμός.
Για να μην αναφέρω πολιτική αυτοκτονία.
Άρτσερ.
Σ' ευχαριστώ που δέχτηκες την πρόσκλησή μου.
Η κατάργηση του νόμου.
Ήταν αληθινή πρόταση
ή μας κάλεσες εδώ για κρέας στην παγίδα σου;
Μεγάλωσα αγνοώντας την ανισότητα σ' αυτό το βασίλειο.
Δεν καμαρώνω γι' αυτό,
μα δεν την έβλεπα, οπότε δεν τη σκεφτόμουν.
Μα είναι το μόνο που έχει σημασία.
Αν το κάνουμε αυτό,
θα χρειαστεί συμφιλίωση ανάμεσα στους λαούς μας.
Χρόνος. Διαπραγματεύσεις. Σε στηρίζει η αριστοκρατία σου;
Οι πιο υψηλά ιστάμενοι Βεριτιανοί θα μείνουν όλη τη βδομάδα.
Μείνε. Βοήθησέ με να τους πείσω να μας στηρίξουν.
Δεν είμαι διπλωμάτης.
Η νίκη δεν κατακτιέται μόνο στο πεδίο της μάχης.
Καρδιές και μυαλά;
Ναι, κάτι τέτοιο.
Ναι! Πιες, πιες, πιες!
Όχι. Στάσου λίγο.
Να σου πω, έχεις καθόλου ανανά;
Ρόδι. Έχετε ρόδι;
Τι σόι γλέντι δεν έχει ανανά;
Τράβα βρες μου ανανά. Πήγαινε!
Θα μου λύσετε μια διαφωνία με τη σύζυγό μου;
Έχετε ακούσει εσείς ποτέ για κάποια θεραπεία;
-Για το χανγκόβερ; -Το σεξ.
Πίτα με χέλι.
Όχι, εννοώ θεραπεία για... τον ιθιανισμό.
Θεωρείς ότι θέλουμε θεραπεία;
Ότι είμαστε άρρωστοι; Καταραμένοι; Νοσούντες;
Σε δουλεύω, φίλε μου!
Δεν χρειάζεται.
Γιατί να θέλω θεραπεία;
Ως κουκουβάγια, βλέπω στο σκοτάδι.
Τι σκατά κάνεις εσύ;
Σωστά. Ασφαλώς.
Γεια!
Τον βλαμμένο.
Μ' άρεσε. Ωραίο μαλλί.
Γεια! Χαίρομαι που σε βλέπω.
Μεγαλειοτάτη.
Δεν σ' έχω ξαναδεί έτσι! Εννοείται! Κι εσύ το ίδιο.
Γκίλφορντ. Πρέπει να μιλήσουμε.
Τζέιν, τι τρέχει; Τι συμβαίνει;
Προσπάθησα να σου το πω χθες βράδυ και δεν το έκανα, και...
Ναι;
Δεν υπάρχει θεραπεία.
Τι είπες τώρα;
Δεν υπάρχει θεραπεία για τον ιθινιασμό.
-Δεν το ξέρεις. -Το ξέρω.
Κάνεις λάθος.
Σκέψου το λογικά.
Οι κάμπιες γίνονται πεταλούδες.
Οι γυρίνοι, βάτραχοι. Η μεταμορφική αλλαγή είναι κομμάτι της φύσης...
-Μην το κάνεις αυτό. -Γκίλφορντ, δεν χρειάζεσαι θεραπεία!
Δεν μπορείς να αλλάξεις αυτό που είσαι κι ούτε θα 'πρεπε.
Ούτε για τον πατέρα σου ούτε για μένα.
-Ούτε για κανέναν. -Σταμάτα!
Το βασίλειο πρέπει ν' αλλάξει, όχι εσύ!
Διέλυσα τους Φρουρούς, θα καταργήσω τους νόμους,
θα γιατρέψω την Αγγλία!
Γάμα την Αγγλία! Γιάτρεψε εμένα!
Σ' εμπιστεύτηκα.
Γκίλφορντ, περίμενε.
Γκίλφορντ, περίμενε, σε παρακαλώ!
Γκίλφορντ.
Κι έτσι επέζησα απ' την υδρωπικία. Και...
Πώς λένε εκείνον;
Ποιον; Τον Γουίλιαμ;
Δουλεύει για τον Νόρφοκ. Καλό παιδί, βασικά.
Σε παρακαλώ, μας συστήνεις;
Μπα. Η αγάπη πέθανε.
Όχι.
Ωραίο το φόρεμά σας.
Με έντυσε η αδελφή μου.
-"Με έντυσε η αδελφή μου"; -Ναι, κακή ατάκα.
-Εσύ! -Φράνσις!
Όχι εσύ. Εσείς. Ώρα για ύπνο. Τέλος το συμπόσιο.
Θεέ, πόσο υπέροχη!
Γιατί με ακολουθείς;
-Ήρεμα, φίλε. -Κοίτα...
Αν σε προσέβαλα νωρίτερα, ζητώ συγγνώμη.
Δεν με προσέβαλες.
Ήρθα μόνο να σου πω ότι έλεγα ψέματα.
Υπάρχει θεραπεία.
Και ξέρω πού να τη βρω.
Γκίλφορντ;
Βάσανο η μεθεόρτια μελαγχολία.
Τη μια στιγμή σε τιμούν εκατοντάδες,
και την επόμενη, τσακώνεσαι με τον σύζυγο, ρεύεσαι δελφίνι,
χωρίς νέο σχέδιο για να υπερισχύσεις της ψυχωτικής εξαδέρφης σου.
Πηγαίνετε.
Μεγαλειοτάτη.
Μεγαλειοτάτη;
Μη φρικάρεις.
-Ποια είσαι; -Η Πετούνια. Ο σκύλος του Εδουάρδου.
Φυσικά.
Ξέρω ότι χρειάζεστε αποδείξεις για τη Μαίρη και τον Σίμουρ.
Μπορώ να βοηθήσω.
Πιάστε τους Ιθιανούς!
Πέθανε! Πάρε τούτη!
Γεια σου, δεσποινάριο. Το διασκεδάζεις;
Όχι. Η μανούλα με στέλνει να ζήσω με μια απαίσια μέγαιρα.
Λέει ότι χρειάζομαι πειθαρχία!
Μπορεί να το διευθετήσει η βασίλισσα Τζέιν.
Είναι πολύ απασχολημένη. Ούτε που με δέχτηκε το πρωί.
Απασχολημένη; Και κάνει τι;
Η μανούλα είπε επίσης να μη μιλάω σε κανέναν ξένο για την Τζέιν.
Μα η μανούλα σου είναι μια απαίσια μέγαιρα, θυμάσαι;
Που προσπαθεί να σε διώξει.
Ίσως την εμποδίσω εγώ.
Δεν κάθεσαι;
Και πες μου όλα όσα σκαρώνουν.
Η Τζέιν μιλάει με μια βοτανοθεραπεύτρια απ' την αγορά στο ποτάμι.
Κάτι για δηλητήριο.
Έχετε αγοράσει ποτέ δηλητήριο από μια ανθοπώλισσα σε αγορά
για να δολοφονήσετε τον βασιλιά και να τον αντικαταστήσει η ερωμένη σας;
Αν βρεθείτε σε μια τέτοια δύσκολη θέση,
απαλλαγείτε απ' όλα τα τεκμήρια, συμπεριλαμβανομένης της ανθοπώλισσας.
Είναι αυτό που λένε "προσοχή στη λεπτομέρεια".
Έχει παρουσιαστεί μια μάρτυρας που επιβεβαιώνει αδιαμφισβήτητα
την ταυτότητα των δολοφόνων του Εδουάρδου.
Ο λόρδος Σίμουρ και η πριγκίπισσα Μαίρη.
Συλλάβετέ τους!
Έφυγε.
Υποτιτλισμός: Εύα Τανταλίδου
Επιμέλεια Ντέση Βερβενιώτου